लोन के लिए 7 बैंकों की 30 फर्जी सीलें व 195 पावतियां बना रखी थीं
आरोपी ने पिता के डिफाल्टर खाते में जमा कराए 5 लाख रुपए
4 साल पहले कंप्यूटर चोरी मामले में निलंबित होने के बाद आरोपी गणेश पिता विक्रम चौहान (30) निवासी बड़गांव भीला ने मुकेश पिता रामलाल पटेल (27) निवासी आबूद के साथ मिलकर एसबीआई, बीओआई, पंजाब बैंक, देना बैंक, सेंट्रल बैंक, यूनियन बैंक सहित सात बैंकों की फर्जी सीलें बनवाकर भू-अधिकार पुस्तिकाएं छपवाई। उन्होंने आबूद के किसान नरेंद्रसिंह सुरतसिंह पंवार की पावती बनाकर उसका फोटो लगाकर लोक सेवा केंद्र से खसरा नकल निकलवाई। फिर पंधाना रोड स्थित एसबीआई शाखा में 5.10 लाख के लोन के लिए आवेदन कर कर्ज ले लिया। जिसमें 5 लाख अपने पिता के डिफाल्टर खाते में जमा कर 10 हजार रुपए निकाल लिए। 4 मार्च को किसान नरेंद्रसिंह को बैंक से लोन की किश्त भरने के लिए फाेन आया तब उसके साथ धोखाधड़ी हाेने की बात सामने आई। उसी रात किसान की शिकायत पर अज्ञात के खिलाफ मोघट थाने में धारा 420, 465,467,468,471 के तहत प्रकरण दर्ज किया गया।
टीम को पुरस्कार
फर्जी लोन का खुलासा करने पर एसपी ने टीम में शामिल मोघट टीआई अनिल शर्मा, एसआई गजराजसिंह उइके, दीपक नागले, एएसआई हुकुम चौधरी, प्र.आ. सुखदेव मोरे, अनिल शुक्ला, कमल रावत, प्रदीप खरे सहित पूरी टीम को नकद इनाम देने की घोषणा की।
फर्जीवाड़े का खुलासा करते एसपी। पीछे खड़े आरोपी
सख्ती दिखाई तो आरोपियों ने कबूला जुर्म
फरियादी इंदौर नाका निवासी नरेंद्रसिंह पंवार (नानू बाबा) को गांव के मुकेश पटेल पर शक हुआ। उन्होंने गांव जाकर मुकेश और गणेश चौहान को पकड़ा और पूछताछ की। मोघट में शिकायत के बाद पुलिस ने टीम बनाकर दोनों युवकों के गांव में पूछताछ की। उनके घर की तलाशी ली तो वहां पर फर्जी परिचय पत्र, पेनकार्ड, आधार कार्ड सहित अन्य दस्तावेज मिले। पुलिस ने दोनों को उनके गांव से गिरफ्तार किया। सख्ती से पूछताछ में उन्होंने फर्जीवाड़ा करना कबूल किया।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva